Yangierda voyaga etmagan qizchani avtomashina turtib yubordi

2020 yil 23 iyun kuni fuqaro M.N boshqaruvidagi Lasetti rusumli avtomashinani Sirdaryo viloyati Yangier shahar hududidan o`tgan M-34 avtomobil yo`lining 140 km da boshqarib ketayotib, yo`lning shu qismida piyodalar o`tishi uchun yo`lagi bo`lmagan joyda o`ng tomondan chap tomonga o`tayotgan 2015 yilda tug`ilgan voyaga etmagan E.Sh.ni avtomashinaning old chap qismi bilan urib yuborib yo`l transport hodisasini sodir etgan.
Natijada voyaga etmagan E.Sh. og`ir tan jarohati olib RShTYoIM Sirdaryo viloyati filialining jonlantirish bo`limiga yotqizildi.
Shu o`rinda ota-onalarimizdan farzandlarimizni yolg`iz, nazoratsiz ko`chaga chiqarmasliklarini, doimiy ravishda ularni nazorat qilib turishlarini so`rab qolamiz.
Aks holda yuqoridagi holat har birimizning farzandlarimiz bilan ham sodir bo`lishi mumkin.